**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

## PASKAIDROJUMA RAKSTS

**Limbažu novada pašvaldības domes 2024. gada 25. janvāra saistošajiem noteikumiem Nr. 1 "Par sociālajiem pakalpojumiem Limbažu novadā"**

|  |  |
| --- | --- |
| Paskaidrojuma raksta sadaļa | Informācija |
| 1. Projekta nepieciešamības pamatojums | Limbažu novada domes 2024. gada 25. janvāra saistošie noteikumi Nr. 1"Par sociālajiem pakalpojumiem Limbažu novadā” (turpmāk – Saistošie noteikumi) ir izstrādāti ar mērķi noteikt Limbažu novada pašvaldības (turpmāk – Pašvaldība) sniegto, finansēto vai līdzfinansēto sociālo pakalpojumu veidus, to piešķiršanas, saņemšanas un samaksas kārtību, kā arī lēmumu par sociālo pakalpojumu piešķiršanu vai atteikumu piešķirt apstrīdēšanas un pārsūdzēšanas kārtību.  Limbažu novadā ir spēkā Limbažu novada domes 2022. gada 24. marta saistošie noteikumi Nr. 17 "Par sociālajiem pakalpojumiem Limbažu novadā”, kuros ietverti ne tikai Limbažu novada pašvaldības sniegtie, nodrošinātie un finansētie sociālie pakalpojumi, bet arī valsts finansētie sociālie pakalpojumi, kuru sniegšanas un saņemšanas kārtība paredzēta Ministru kabineta noteikumos, un sociālie pakalpojumi, kuri tika sniegti darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.pasākuma "Deinstitucionalizācija" projekta ietvaros un tika finansēti no projekta līdzekļiem. Saistošie noteikumi tiek izstrādāti, lai aktualizētu Pašvaldības sniegto, finansēto vai līdzfinansēto sociālo pakalpojumu veidus, to saņēmēju loku un saņemšanas kārtību. Saistošie noteikumi izstrādāti, pamatojoties uz Sociālo pakalpojumu un sociālās palīdzības likuma 3. panta trešo daļu par to, ka kārtību, kādā saņemami pašvaldību sniegtie sociālie pakalpojumi, nosaka pašvaldību saistošajos noteikumos, un pamatojoties uz Ministru kabineta 2003. gada 27. maija noteikumu Nr. 275 “Sociālās aprūpes un sociālās rehabilitācijas pakalpojumu samaksas kārtība un kārtība., kādā pakalpojuma izmaksas tiek segtas no pašvaldības budžeta” 6. punktu, kas noteic, ka pašvaldība atbilstoši tās finansiālajām iespējām var noteikt klientam citu (labvēlīgāku) samaksas kārtību par pakalpojumu. |
| 2. Īss projekta satura izklāsts | Noteikumi nosaka sociālo pakalpojumu veidus, to saņemšanas un finansēšanas kārtību.  Ievērojot Limbažu novada pašvaldības budžetā sociālajiem pakalpojumiem paredzētos līdzekļus, kā arī normatīvajos aktos noteikto, Limbažu novada pašvaldībā būtu nosakāmi šādi sociālie pakalpojumi:  Sociālie pakalpojumi dzīvesvietā:   * + 1. sociālā darba pakalpojums;     2. aprūpes mājās pakalpojums pilngadīgām personām;     3. aprūpes pakalpojums nepilngadīgām personai ar invaliditāti;     4. asistenta pakalpojums pilngadīgām personām ar invaliditāti;     5. asistenta un pavadoņa pakalpojums nepilngadīgām personām ar invaliditāti;     6. dienas aprūpes centra pakalpojums pilngadīgām personām ar invaliditāti, funkcionāliem traucējumiem un garīga rakstura traucējumiem;     7. sociālās rehabilitācijas pakalpojums bērniem, kuri cietuši no prettiesiskām darbībām;     8. sociālās rehabilitācijas pakalpojums vardarbībā cietušām pilngadīgām personām;     9. sociālās rehabilitācijas pakalpojums vardarbību veikušām pilngadīgām personām;     10. atbalsta un izglītojošās grupas;     11. ģimenes asistenta pakalpojums;     12. speciālistu pakalpojumi;     13. grupu mājas (dzīvokļa) pakalpojums;     14. higiēnas pakalpojums;     15. sociālās rehabilitācijas pakalpojums;     16. patversmes pakalpojums;     17. krīzes dzīvokļa pakalpojums.   Sociālie pakalpojumi institūcijā:   * + 1. atelpas brīža pakalpojums;     2. sociālās rehabilitācijas pakalpojums institūcijā bērniem vai ģimenēm ar bērniem;     3. īslaicīgas sociālās aprūpes un sociālās rehabilitācijas pakalpojums institūcijā pilngadīgām personām;     4. ilgstošas sociālās aprūpes un sociālās rehabilitācijas pakalpojums institūcijā pilngadīgām personām;     5. ilgstošas sociālās aprūpes un sociālās rehabilitācijas pakalpojums institūcijā bērniem;     6. sociālās rehabilitācijas pakalpojums pilngadīgām personām vai ģimenēm ar bērniem institūcijā. |
| 3. Informācija par plānoto projekta ietekmi uz pašvaldības budžetu | Tiek prognozēts, ka 2024. gada budžetā pašvaldības finansētajiem vai daļēji finansētajiem sociālajiem pakalpojumiem ilgstošai aprūpei paredzēti pašvaldības līdzekļi 1042325 *euro* apjomā, savukārt norēķinos par sociālo aprūpi institūcijā bērniem plānots finansējums 50040 *euro* apmērā. Aprūpe mājās pakalpojumam uz līgumu pamata paredzēti līdzekļi 13460 *euro*, aprūpe mājā bērniem 80472 *euro* apmērā. Patversmes pakalpojuma nodrošināšanai plānots 10000 *eiro.* Sociālās rehabilitācijas pakalpojuma nodrošināšanai *8718 euro.* |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Noteikumu piemērošanai jāvēršas Limbažu novada Sociālajā dienestā. |
| 6. Informācija par konsultācijām ar privātpersonām | Saistošo noteikumu projektu izstrādājis Sociālais dienests.  Saistošo noteikumu projekts un tam pievienotais paskaidrojuma raksts tika publicēts pašvaldības oficiālajā tīmekļvietnē sabiedrības viedokļa noskaidrošanai no 2023.gada 15.decembra līdz 2024.gada 3.janvārim. Sabiedrības viedokļa noskaidrošanas laikā netika saņemts neviens viedoklis. Viens priekšlikums tika saņemts pēc termiņa 2024.gada 7.janvārī. Izteiktais priekšlikums: noteikt pašvaldības atbalstu (līdzfinansējums) 400 *euro* apmērā ilgstošās sociālās aprūpes un sociālās rehabilitācijas institūciju pakalpojumu saņēmējiem vai viņu apgādniekiem. |

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU