**PIELIKUMS**

Limbažu novada domes

25.01.2024. sēdes lēmumam Nr.44

(protokols Nr.2, 42.)

**Paziņojums par nekustamā īpašuma** **Skolas iela 3-2, Liepupē, Liepupes pagastā,**

**Limbažu novadā, atsavināšanu**

Pamatojoties uz Limbažu novada domes (turpmāk tekstā – Dome) 2024. gada 25. janvāra lēmumu Nr.44 „Par nekustamā īpašuma Skolas iela 3-2, Liepupē, Liepupes pagastā, Limbažu novadā nosacītās cenas un atsavināšanas paziņojuma apstiprināšanu” (protokols Nr.2, 42.), Dome Jums piedāvā izmantot pirmpirkuma tiesības par šādu nekustamo īpašumu:

**1. Vispārīgas ziņas par atsavināmo nekustamo īpašumu:**

1.1. Nekustamā īpašuma adrese: Skolas iela 3-2, Liepupe, Liepupes pagasts, Limbažu novads;

1.2. Nekustamā īpašuma kadastra Nr. 6660 900 0316;

1.3. Nekustamā īpašuma sastāvs: dzīvoklis Nr.2 ar platību 47,14 kv.m un 473/5343 kopīpašuma domājamās daļas no daudzdzīvokļa mājas un zemes, turpmāk tekstā – Dzīvokļa īpašums.

**2. Īpašuma pirkuma cena, pārdošanas nosacījumi:**

2.1. Pirkuma cena noteikta EUR 5 300,00 (pieci tūkstoši trīs simti *euro*).

2.2. Īpašuma pirkuma maksas samaksas kārtība: četru mēnešu laikā pēc paziņojuma saņemšanas dienas, samaksāt visu pirkuma maksu iesniedzot pašvaldībai pirkuma samaksas apliecinošo dokumentu oriģinālus, vai, slēdzot līgumu par nomaksu ar termiņu ne ilgāk par pieciem gadiem, maksājot likumiskos procentus. (6% gadā no nesamaksātās pirkuma summas), pirms līguma parakstīšanas iemaksājot 10% no kopējās summas. Limbažu novada pašvaldības konts – AS SEB banka, konta Nr. LV71UNLA0013013130848.

2.3. Pircējam ir tiesības atlikušo pirkuma maksu samaksāt ātrāk pirms noteiktā 60 mēnešu laika.

2.4. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

2.5. Pašvaldībai ir tiesības prasīt visas nekustamā īpašuma pirkuma cenas samaksu pirms nomaksas līgumā pielīgtā galējā samaksas termiņa, ja kopējais pirkuma cenas parāda apmērs pārsniedz trīs mēnešu pamatsummas maksājumu kopējo apmēru.

**3.** **Nododamās tiesības un pienākumi:**

3.1. Samaksāt visus ar pirkuma līgumu noslēgšanu un reģistrēšanu zemesgrāmatā saistītos nodokļus un nodevas.

3.2. Ievērot uz īpašuma gulstošos pienākumus, saistības un apgrūtinājumus.

3.3. Pēc pirkuma līguma noslēgšanas pircējs maksā visus ar nekustamo īpašumu saistītos nodokļus.

3.4. Visus izdevumus, kas saistīti ar īpašuma tiesību nostiprināšanu zemesgrāmatā, sedz pircējs.

3.5. Līdz nomaksas pirkuma līguma noslēgšanai pircējam jāmaksā īres maksa un citi maksājumi saskaņā ar noslēgto dzīvojamo telpu īres līgumiem.

**4. Pirkuma līguma noslēgšanas kārtība:**

4.1. Viena mēneša laikā no šī paziņojuma saņemšanas dienas pircējam jāiesniedz Domei apliecinājums par pirmpirkuma tiesību izmantošanu un vēlmi iegādāties Dzīvokļa īpašumu ar šajā atsavināšanas paziņojumā minētajiem nosacījumiem.

4.2. Pēc 4.1.punktā minētā apliecinājuma saņemšanas un pirkuma cenas iemaksas apliecinošā dokumenta saņemšanas, Limbažu novada dome sagatavos nomaksas pirkuma līgumu un uzaicinās pircēju noslēgt pirkuma līgumu.

4.3. Pirkuma līgums noslēdzams ne vēlāk kā divu nedēļu laikā no uzaicinājuma saņemšanas dienas.

**5. Domes darbības pēc apliecinājuma saņemšanas:**

5.1. Pēc apliecinājuma saņemšanas Dome sagatavos pirkuma līguma projektu.

5.2. Ja viena mēneša laikā no šī paziņojuma saņemšanas Domei neiesniegsiet apliecinājumu par vēlmi iegādāties zemesgabalu ar iepriekšminētajiem nosacījumiem, vai arī sniegsiet atbildi un lūgsiet noslēgt pirkuma līgumu pēc šajā paziņojumā norādītā termiņa, pašvaldības dome organizēs attiecīgā īpašuma atkārtotu novērtēšanu tikai pēc tam, kad pirmpirkuma tiesīgā persona būs iemaksājusi avansu 10% apmērā no šajā paziņojumā norādītās pirkuma maksas.

5.3. Sagatavotais pirkuma līguma projekts un uzaicinājums noslēgt pirkuma līgumu tiks nosūtīts uz Jūsu norādīto adresi.

**6. Pirkuma līguma noslēgšanas kārtība:**

6.1. Pēc pirkuma līguma projekta un uzaicinājuma saņemšanas Jums divu nedēļu laikā jāsniedz Domei atbilde par pirkuma līguma noslēgšanu.

6.2. Pēc visu iepriekš minēto dokumentu iesniegšanas, Dome Jūs informēs par pirkuma līguma parakstīšanu.